**Tiszavasvári Város Önkormányzata**

**Képviselő-testülete**

**277/2016. (X.27.) Kt. számú**

**határozata**

**A gyermekek átmeneti gondozása feladatellátás jövőbeni biztosításáról**

Tiszavasvári Város Önkormányzata Képviselő-testülete „**A gyermekek átmeneti gondozása feladatellátás jövőbeni biztosításáról” szóló előterjesztéssel kapcsolatban az alábbi döntést hozza:**

1. Dönt arról, hogy a Tiszavasvári Város Önkormányzata fenntartásában lévő **Kornisné Liptay Elza Szociális és Gyermekjóléti Központ** (a továbbiakban: Kornisné Központ) 4440 Tiszavasvári, Vasvári Pál u. 87. székhelyű **intézmény** által működtetett **Családok Átmeneti Otthona (4440 Tiszavasvári, Kabay J. u 23. sz.)** szervezeti egységben nyújtott családok átmeneti otthona, mint gyermekek átmeneti gondozása gyermekjóléti **alapellátást** – az intézményvezető kérelmének megfelelően, a **veszteséges működésére tekintettel – 2016. december 20. napjával megszünteti, mely döntés a megjelölt határnapon az alábbi feltételekkel lép hatályba:**

I.1. Az **ellátottak más intézményben történő elhelyezésének biztosítása a megjelölt határnapig.**

**I.2.** Az ellátási szerződés megkötése a **családok átmeneti otthona, mint gyermekek átmeneti gondozása kötelező önkormányzati feladat vonatkozásában, a megjelölt határnapig.**

**I.3. A Szabolcs-Szatmár-Bereg Megyei Kormányhivatal véleményének,** hozzájáruló nyilatkozatának **beszerzése a megszüntetéshez.**

**Határidő: azonnal Felelős: Dr. Fülöp Erik polgármester**

**a jelen pontban foglaltak figyelembe vételével**

I.3. **Utasítja az intézményvezetőjét**, hogy a jelen határozat I**.1., I.2., pontjában foglaltakat haladéktalanul hajtsa végre, és annak eredményéről** - a szükséges igazoló dokumentumok, befogadó nyilatkozat megküldésével -, **tájékoztassa a polgármestert, olyan időponttal, hogy**, **a kormányhivatal véleményének kialakítására előírt jogszabályi határidő figyelembe vételével tartható legyen a megszüntetés határnapjaként általa javasolt és jelen határozat I. pontjában megjelölt időpont.**

**Határidő: haladéktalanul Felelős: Nácsáné dr. Kalán Eszter**

**Kornisné Központ intézményvezető**

II.1. Az I. pontban foglaltakkal egyidejűleg a jelen határozat **I. mellékletében foglalt tartalommal elfogadja a családok átmeneti gondozása kötelező önkormányzati feladatellátásra vonatkozó ellátási szerződés tervezetet,** azzal, hogy az intézményvezetőt **felhatalmazza az ellátási szerződés megkötésére vonatkozó egyeztetések lefolytatására**. A jelen határozat I. mellékletében foglalt **ellátási szerződés megkötésének időpontja nem lehet korábbi, mint a családok átmeneti ellátása megszüntetésének időpontja**.

**Határidő: haladéktalanul Felelős: Nácsáné dr. Kalán Eszter**

**Kornisné Központ intézményvezető**

II.2. Felkéri az intézményvezetőt, hogy a **II.1. pontban foglaltak szerinti egyeztetések eredményéről tájékoztassa a képviselő-testületet**, a konkrét szerződő fél vonatkozásában tegyen javaslatot, olyan időpontban, hogy az **I. pontban foglalt határidőre figyelemmel megköthető legyen az ellátási szerződés, valamint biztosítható legyen az ellátottak elhelyezése.** A jelen határozat I. mellékletében foglalt **ellátási szerződés megkötésének időpontja nem lehet korábbi, mint a családok átmeneti ellátása megszüntetésének időpontja**.

**Határidő: esedékességkor, Felelős: Nácsáné dr. Kalán Eszter**

**a jelen pontban foglaltak figyelembevételével Kornisné Központ intézményvezető**

**II.3.** Felkéri a polgármestert, hogy az intézményvezető által az **I.3. pontjában megjelöltek szerint elkészített tájékoztató anyagot** és az annak alátámasztását igazoló dokumentumokat, annak hozzá történő benyújtását követően **haladéktalanul továbbítsa a kormányhivatal, mint engedélyező hatóság részére.**

**Határidő: haladéktalanul Felelős: Dr. Fülöp Erik polgármester**

II.4. Felkéri a polgármestert, hogy az intézményvezető által fentieknek megfelelően elkészített **javaslatot terjessze a testület elé.**

**Határidő:** soron következő rendes **Felelős:** **Dr. Fülöp Erik polgármester**

testületi ülés

III. Felkéri az intézményvezetőt a családok átmeneti otthonában foglalkoztatott **munkavállalói jogviszonyban álló személyek közül 3 főnek a családsegítő és gyermekjóléti szolgálatához, és családsegítő és gyermekjóléti központjához történő áthelyezésére, a** – vonatkozó jogszabályban foglaltaknak megfelelően a Kornisné Központban munkakör felajánlás körében**.**

**Határidő: esedékességkor Felelős: Nácsáné Dr. Kalán Eszter**

**Kornisné Központ intézményvezető**

**Dr. Fülöp Erik Badics Ildikó**

**polgármester jegyző**

1.melléklet az „**A gyermekek átmeneti gondozása feladatellátás jövőbeni biztosításáról” szóló 277/2016. (X.27.) Kt. számú határozathoz**

**Ellátási szerződés tervezet**

amely létrejött egyrészről

**Tiszavasvári Város Önkormányzata** (4440 Tiszavasvri, városháza tér 4..; adószám: , bankszámlaszáma: OTP Bank Nyrt. sz.) mint Megbízó Önkormányzat, /képviseletében: Dr. Fülöp Erik polgármester/*,*

másrészről

az(székhely: adószám: bankszámlaszáma:, a továbbiakban, mint Fenntartó*/*képviseletében: …………………../

között az alábbi feltételekkel, az alulírott helyen és napon.

1. **Az ellátási szerződés tárgya**
   1. A Felek jelen megállapodást, a gyermekek védelméről és a gyámügyi igazgatásról szóló 1997. évi XXXI. törvény, valamint Magyarország helyi önkormányzatairól szóló 2011. évi CLXXXXIX. törvény alapján az Önkormányzat kötelezően ellátandó feladataként nevesített, családok átmeneti gondozása keretében működtetett Családok Átmeneti Otthonában történő elhelyezés és szolgáltatás biztosítása érdekében kötik meg a Képviselő-testület …../2016. (…. ….) Kt. számú határozata alapján.
2. **A szerződés jogszabályi háttere**

2.1 Jelen szerződés alapját képezik különösen:

* A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.),
* A szociális igazgatásról és szociális ellátásokról szóló 1993. évi   
  III. törvény (továbbiakban: Szt.),
* A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről szóló 15/1998.(IV.30.) NM rendelet.

1. **A gyermekjóléti alapellátás**

3.1 A Fenntartó az általa fenntartott családok átmeneti otthona útján gyermekjóléti alapellátást biztosít a Gyvt. 51.§-a szerint.

3.2. A Fenntartó a családok átmeneti otthona feladat ellátására ………………….Szociális és Gyámhivatala által kiadott működési engedéllyel rendelkezik.

a)

Családok Átmeneti Otthona (székhelye:……………...)

A működési engedély száma:

A működési engedély kelte:

Ágazati azonosító:

Az intézményben az engedélyezett férőhelyek száma:

A Fenntartó kijelenti, hogy jelen ellátási szerződésben vállalt feladatához a szükséges engedélyek és feltételek rendelkezésre állását az ellátási szerződés hatály alatt folyamatosan biztosítja, továbbá az azokban bekövetkezett változásokról 15 napon belül írásban tájékoztatja a Megbízót.

1. **A szolgáltatás biztosítása**

Jelen ellátási szerződés keretében Megbízó megbízza a Fenntartót, hogy Önkormányzata területén -a Közigazgatási és Elektronikus Közszolgáltatások Központi Hivatala nyilvántartása szerint –

## bejelentett lakóhellyel, ennek hiányában

## érvényes tartózkodási hellyel rendelkező ellátást igénylők részére a jelen szerződés 5. pontjában részletezett ellátást biztosítsa.

1. **A Fenntartó kötelezettségei**
   1. A Fenntartó az általa fenntartott Családok Átmeneti Otthonában a szülő kérelmére elhelyezést nyújt.

* az életvezetési problémák, vagy más szociális és családi krízis miatt otthontalanná vált szülőt és gyermekét,
* a válsághelyzetben lévő bántalmazott, vagy várandós anyát,
* az átmeneti gondozásra szoruló gyermeket, és otthontalanná vált szüleit.

Szükség szerint (szakember bevonásával is) segítséget nyújt a szülőnek gyermeke ellátásához, gondozásához, neveléséhez.

Közreműködik a Kornisné Központ Család és Gyermekjóléti Központjával együttműködve az átmeneti gondozást szükségessé tevő okok megszüntetésében, a család helyzetének rendezésében.

5.1.1 A Fenntartó jelen szerződés tárgyát képező szolgáltatások megszervezéséről és biztosításáról saját szakemberei útján gondoskodik.

5.1.2 A Fenntartó jelen szerződés aláírásával kötelezettséget vállal – egyben nyilatkozik - arra vonatkozóan, hogy e szerződésben foglalt és vállalt kötelezettségei elsősorban a szolgáltatásokat ténylegesen nyújtó intézménye és szakemberei vonatkozásában kötelezőek, azonban azok nem teljesítése a Fenntartó - mint szerződő fél - felelősségét alapozzák meg.

5.1.3 A Fenntartó a szolgáltatásokat biztosító szakemberek képzését, továbbképzését, díjazását saját költségén látja el.

5.1.4 Fenntartó jelen szerződés aláírásával egyidejűleg kötelezettséget vállal - egyben nyilatkozik - arra vonatkozólag, hogy jelen szerződés tárgyát képező szolgáltatás működtetése során a vonatkozó jogszabályi rendelkezéseket, a feladat ellátásával kapcsolatos szakmai követelményeket, nyilvántartási kötelezettségeket betartja és azt a 5.1.1 pontban meghatározott személyi körrel is betartatja.

* + 1. A Fenntartó jelen szerződés aláírásával egyidejűleg kötelezettséget vállal –

egyben nyilatkozik - arra vonatkozólag is, hogy a szolgáltatást a külön jogszabályokban meghatározott szakmai követelmények, nyilvántartási, adatkezelési és adatvédelmi kötelezettségek betartása mellett végzi.

5.1.6 A Fenntartó jelen szerződés tárgyát képező gyermekjóléti alapellátáshoz kapcsolódó - jogszabályokban nevesített - adatszolgáltatási kötelezettségét a jogszabályi előírásoknak megfelelően teljesíti, az előírt adatokat a valóságnak megfelelő tartalommal, megszabott határidőben és meghatározott módon, térítésmentesen köteles szolgáltatni.

5.1.7 A Fenntartó köteles jelen szerződés tárgyát képező szolgáltatásának biztosítása során a szolgáltatásokat igénybe vevők és törvényes képviselőik felé fennálló - a jogszabályokban nevesített - kötelezettségeinek eleget tenni.

5.1.8 A Fenntartó vállalja, hogy az általa nyújtott szolgáltatásokkal kapcsolatban felmerülő, illetve e szerződésben, valamint jogszabályokban nevesített kötelezettségei maradéktalan teljesítése és a szakmai kapcsolatrendszer erősítése érdekében folyamatosan együttműködik a Megbízó Önkormányzat illetékes szerveivel .

5.1.9 A Fenntartó köteles az adott ellátási évet követő év első félévének végéig beszámolót készíteni a Megbízó Önkormányzat Képviselő-testülete részére a végzett szakmai tevékenységéről, mutatószámainak alakulásáról, valamint az ellátott/ellátandó családokkal kapcsolatos észrevételeiről.

5.1.10 A Fenntartó vállalja továbbá, hogy az 5.1.10 pontban foglalt beszámolási kötelezettségén felül a Megbízó Önkormányzat szakmai munkájának elősegítése érdekében – annak illetékes szerve megkeresése esetén - szükség szerint szakmai információkat nyújt.

**5.2 .Az adott szolgáltatáshoz kapcsolódó kötelezettségek:**

5.2.1 A családok átmeneti otthonában biztosított szolgáltatás tekintetében a Fenntartó kötelezettséget vállal arra nézve, hogy

5.2.1.1 szolgáltatását megszakítás nélküli munkarendben biztosítja,

5.2.1.2 a szolgáltatást igénybe vevők részére az átmeneti gondozást bentlakásos formában biztosítja,

5.2.1.3 az elhelyezett ellátottak számára a Gyvt. és a 15/1998. (IV.30.) NM rendelet által meghatározott mértékű ellátást biztosít,

5.2.1.4 e szerződés 4. pontjában meghatározott ellátotti kör részére, az általa fenntartott intézményeiben **éves napi** átlag **8 férőhelyen** (**maximum 365 nap/fő ellátotti gondozási nap mértékig**) biztosítja a szolgáltatás igénybevételét.

5.2.1.5 az 5.2.1.4 pontban meghatározott férőhelyszám feltöltése vonatkozásában a férőhelyek feltöltéséről a Megbízó Önkormányzat által fenntartott Kornisné Központ kérésére is sor kerülhet. Lehetőség van továbbá, hogy a család saját jogán jelentkezzen a fenntartó intézményeibe.

5.2.1.6 a Megbízó Önkormányzattól érkező – szolgáltatásának igénybevételére vonatkozó – igényt soron kívül teljesíti.

5.2.1.7 amennyiben a Megbízó Önkormányzat éves szinten az 5.2.1.4 pontban foglalt férőhelyszámra vonatkozó elhelyezési keretét kimerítette, azonban a szolgáltatás biztosítását sürgős ok indokolja, a fenntartó – szabad férőhely kapacitása függvényében – a Megbízó Önkormányzat részére jelen megállapodásban meghatározott finanszírozás ellenében biztosítja az érintettek elhelyezését, feltéve, hogy a Megbízó Önkormányzat igazolja a szükséges költségvetési fedezet meglétét.

1. **A Megbízó Önkormányzat kötelezettségei**

6.1 A Megbízó Önkormányzat jelen szerződés tartalmának eredményes teljesülése érdekében folyamatosan kapcsolatot tart az általa fenntartott intézményeken keresztül a Fenntartó képviselőjével, illetve szükség esetén kezdeményezi jelen szerződés tárgyát képező szolgáltatások Fenntartó általi biztosítását.

6.2 A Megbízó Önkormányzat éves költségvetési rendeletében megtervezi, és a rendelet Képviselő-testület általi elfogadását követően biztosítja e szerződés tárgyát képező szolgáltatások nyújtásához jelen szerződésben meghatározott pénzügyi fedezetet.

1. **Egyéb kikötések**

7.1 A Fenntartó Szakmai Programjában, Alapító Okiratában, illetve Szervezeti és Működési Szabályzatában, valamint működési engedélyében foglaltak alapján végzi szakmai munkáját, határozza meg ellátottainak felvételi kritériumát. Amennyiben a fent említett okiratok valamelyike módosul, a Fenntartó köteles azt 15 napon belül a Megbízó Önkormányzat részére megküldeni.

1. **A szerződés tárgyát képező szolgáltatások ellenértékének mértéke**

8.1 A Felek jelen szerződés tárgyát képező családok átmeneti otthonában nyújtott szolgáltatások ellenértékét az alábbiak szerint határozzák meg:

* + 1. Felek megállapodnak abban, hogy a feladatra Magyarország mindenkori éves

költségvetésében meghatározott állami normatív hozzájárulást a Fenntartó igényli és használja fel.

8.1.2 A Fenntartó jogosult a szerződés tárgyát képező családok átmeneti otthonában történő tényleges elhelyezés esetén ellenértékként **100Ft/fő/ellátási nap ellátási díjra, vagyis éves szinten legfeljebb bruttó …………..-Ft, azaz bruttó ……………… forint ellátási díjra, azzal, hogy megbízó éves napi átlag** **8 fő részére** (**maximum 365 nap/fő ellátotti gondozási nap mértékig**) fizeti a tényleges elhelyezés ellenértékét**.**

1. **A szolgáltatásért járó ellenérték megfizetésének módja**

9.1 A Fenntartó a 8.1.1 pontban meghatározott normatív állami hozzájárulást a vonatkozó jogszabályokban meghatározottak szerint igényelheti le és teljesíti elszámolási kötelezettségét.

9.2 A Fenntartó a 8.1.2 pontban meghatározott ellátási díjat az általa nyújtott szolgáltatás biztosítására, fejlesztésére, valamint egyéb járulékos költségek, kiadások finanszírozására fordíthatja.

9.3 A Fenntartó részére a 8.1.2 pontban meghatározott szolgáltatási ellenértéket a Megbízó Önkormányzat utólagos negyedévenkénti elszámolás alapján a ténylegesen igénybe vett gondozási napoknak megfelelően, az elszámolás kézhezvételét követő 60 napon belül átutalással teljesíti. **Megbízó a Fenntartó tárgyév március 31., június 30., szeptember 30., valamint december 31. napjáig Megbízó Önkormányzat részére megküldött számla alapján teljesíti az utalást a …….. banknál vezetett ………………. számú bankszámlája javára.**

9.4 A 8.1.2 pontban meghatározott szolgáltatási ellenérték átutalásának feltétele, hogy a benyújtott számlához kötelezően csatolandó az Ellátott és a fenntartó között létrejött megállapodás és a gondozási napokról vezetett nyilvántartás vonatkozó része. (KENYSZI regiszter)

1. **A szolgáltatáshoz kapcsolódó térítési díjjal kapcsolatos rendelkezések**
   1. A Fenntartó az átmeneti ellátás keretében nyújtott szolgáltatásért az ellátást igénylőtől személyi térítési díj beszedésére jogosult a személyes gondoskodást nyújtó gyermekjóléti ellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011.(12.29) Korm. rendeletben meghatározottaknak megfelelően.

10.2 A személyi térítési díj megállapítása, illetve annak elengedése, csökkentése a Fenntartó hatásköre.

10.3 A 10.1 pontban hivatkozott személyi térítési díj vonatkozásában a Megbízó Önkormányzatnak térítési kötelezettsége nem keletkezhet.

1. **A szerződésben foglalt ellátás biztosításának ellenőrzése**

11.1 Fenntartó működési engedélyben, valamint a vonatkozó jogszabályokban foglalt feltételeknek megfelelő működéséről a működést engedélyező szerv ellenőrzése keretében győződik meg, az nem képezi a Megbízó Önkormányzat hatáskörét.

11.2 A Megbízó Önkormányzat – annak jegyzője által megbízott személy útján – a Fenntartó jelen szerződéssel meghatározott tevékenységét figyelemmel kísérheti, a szolgáltatás nyújtását helyszíni szemle útján – szükség szerint, de évente legalább egy alkalommal - megtekintheti, a Fenntartó képviseletében eljáró személlyel javaslatait, észrevételeit közölheti.

1. **Panaszok kezelése**

Az ellátott panasszal fordulhat a fenntartó által működtetett Családok Átmeneti Otthona intézményvezetőjéhez. Az intézményvezető 15 napon belül köteles a panasztevőt írásban értesíteni a panasz kivizsgálásának eredményéről. Amennyiben az intézményvezető határidőben nem intézkedik, vagy a panasztevő nem ért egyet az intézkedéssel, az intézkedés kézhezvételétől számított 8 napon belül a Fenntartóhoz fordulhat jogorvoslattal.

Fenntartó köteles a panaszt kivizsgálni, és az ellátottat, illetve a Megbízót a vizsgálat eredményéről, a megtett intézkedésről 15 napon belül írásban tájékoztatni.

1. **Az ellátási szerződés hatálya, felmondás**
   1. Jelen ellátási szerződés felek között a Gyvt 97. §-a alapján ……………………………..napjáig határozott időre jön létre.

13.2 Jelen szerződést bármely Fél 6 hónapos felmondási idővel – rendes felmondással – írásban felmondhatja. Ettől érvényesen eltérni nem lehet.

13.3 A Fenntartó a 13.2 pontban megfogalmazott felmondás esetén is köteles szolgáltatását a felmondási idő utolsó napjáig változatlan tartalommal és feltételek mellett a Megbízó Önkormányzat – illetve jogosult személyek részére – nyújtani.

1. **Rendkívüli felmondás esetei**

14.1 Rendkívüli felmondásra valamelyik Fél súlyosan felróható magatartása (különösen: jogszabálysértés, vagy nyilvánvaló szakmai hiányosságok alapján való feladatellátás), valamint jelen szerződésben foglalt kötelezettségek nem, vagy nem megfelelő teljesítése esetén kerülhet sor.

14.2 A Felek rendkívüli felmondásra okot adó körülményként értékelik a 14.1 pontban meghatározottakon felül a Felek érdekkörében bekövetkezett, a szolgáltatás további nyújtását vagy igénybevételét lehetetlenné tevő körülményeket (pl. jogutód nélküli megszűnés, működési engedély visszavonása, költségvetési akadályok, stb.), valamint az ún. vis maior eseteket (pl. természeti csapás, tűzvész stb.) is, amennyiben a Szolgáltatást nyújtó saját intézményében és telephelyein nem tudja orvosolni.

14.3 A 14.1 pontban foglaltak esetén bármely Fél általi kötelezettségszegés tudomásra jutásától számított 15 napon belül a Felek kötelesek egymással egyeztetni a kötelezettségszegés megszűntetése érdekében.

14.4 Amennyiben a 14.3 pontban meghatározott egyeztetés 8 napon belül nem vezet eredményre, a kötelezettségszegő Fél irányába a másik Fél 15 napos felmondási idővel írásban a szerződést felmondhatja.

14.5 A nem kötelezettségszegésből adódó – 14.2 pontban foglalt esetkör alapján történő – rendkívüli felmondás felmondási határideje 30 nap, mely felmondás közlése szintén írásban kell, hogy megtörténjék.

1. **Felmondási határidők számítása**

15.1 A 13. és 14. pontban meghatározott felmondások felmondási ideje a felmondás másik Félhez postai úton, tértivevénnyel történő kézbesítés (átvétel) napjával kezdődik.

15.2 Amennyiben a másik Fél a felmondást – a postai értesítés ellenére - nem veszi át, a felmondási idő kezdete a küldemény küldő Fél részére történő visszaérkezését követő nap.

15.3 A 15.2 esetben a felmondó Fél köteles – joghatással nem bíró – „sima” postai levélben tájékoztatni e tényről a megállapodást megszegő Felet.

**16. A szerződés megszüntetése**

16.1 A Felek jelen szerződést közös megegyezéssel írásban megszüntethetik.

16.2 A közös megegyezéssel történő megszüntetés esetén a megszűnés határnapját úgy kell meghatározni, hogy a Megbízó Önkormányzatnak kellő ideje maradjon az e szerződés által ellátott személyek részére az adott szolgáltatás más módon történő igénybevételét biztosítani.

* 1. Közös megegyezéssel történő megszüntetés esetén a Felek kötelesek a szolgáltatás-ellenszolgáltatás kérdéseiben is megegyezni.

**17. A szerződés módosítása**

* 1. Jelen szerződést a Felek közös megegyezéssel bármikor áttekinthetik, és észrevételeiknek megfelelően módosíthatják, azonban a módosítás nem eredményezheti sem a szolgáltatás színvonalának, sem az ellátottak jogainak csorbítását.

**18. Kártérítés, kamatfizetés**

18.1 Amennyiben a szerződés a 14.1 pontban foglalt eset alapján rendkívüli felmondással kerül megszüntetésre, a szerződésszegő Fél kártérítési kötelezettséggel tartozik a kiesett szolgáltatás vonatkozásában és időtartamára.

**19. Záró rendelkezések**

19.1 A Felek e szerződésből adódóan keletkezett jogvitájuk eldöntését elsősorban tárgyalásos formában kötelesek rendezni.

Jelen szerződésben nem szabályozott kérdésekben a vonatkozó ágazati jogszabályok, valamint a Polgári Törvénykönyv rendelkezései az irányadóak.

Jelen ellátási szerződés létrejöttét a helyben szokásos módon közzé kell tenni.

Jelen szerződést a Felek kölcsönös átolvasás és értelmezés után, mint akaratukkal mindenben megegyezőt, jóváhagyólag írták alá.

2016.……………..…hó……..nap.

**Tiszavasvári Város Önkormányzata ………………………………………**

**részéről: részéről:**

………………………………….. …………………………………….